2022

Árið 2022 (MMXXII í rómverskum tölum) var í gregoríska tímatalinu almennt ár sem byrjar á laugardegi.

Atburðir

Janúar
 2. janúar
 Abdalla Hamdok sagði af sér sem forsætisráðherra Súdans.
 Yfir 40 mótmælendur í Kasakstan létu lífið í kjölfar mótmæla gegn hækkandi eldsneytisverði og ríkisstjórn landsins.
 15. janúar – Kraftmikið eldgos varð í neðansjávareldstöðinni Hunga Tonga–Hunga Haʻapai í Tonga-eyjaklasanum. Flóðbylgjuviðvaranir voru gefnar út allt til Bandaríkjanna.
 23. janúar – Roch Marc Christian Kaboré, forseta Búrkína Fasó, var steypt af stóli í valdaráni hersins.

Febrúar 
 3. febrúar – Flugslysið á Þingvallavatni 2022: Lítil Cessna-flugvél með fjórum innanborðs fórst á Þingvallavatni.
 15. febrúar – Justin Trudeau forsætisráðherra Kanada virkjaði neyðarlög til að binda enda á mótmæli vörubílstjóra og fleiri gegn bólusetningaskyldu og sóttvarnareglum.
 20. febrúar – Vetrarólympíuleikunum í Beijing lauk.
 22. febrúar – Stríð Rússlands og Úkraínu: Vladímír Pútín Rússlandsforseti viðurkenndi sjálfstæði Alþýðulýðveldanna Donetsk og Lúhansk í austurhluta Úkraínu og sendi rússneska hermenn yfir úkraínsku landamærin til að sinna „friðargæslu“.
 24. febrúar – Rússar hófu innrás í Úkraínu.
 25. febrúar - Öllum takmörkunum vegna COVID-19-faraldursins á Íslandi var aflétt innanlands þrátt fyrir mikinn fjölda daglegra smita.

Mars 
 9. mars – Yoon Suk-yeol var kjörinn forseti Suður-Kóreu.

Apríl 
 2. apríl - Tveggja mánaða vopnahlé hófst í borgastyrjöldinni í Jemen.
 3. apríl - Þingkosningar voru haldnar í Ungverjalandi. Viktor Orbán vann fjórða kjörtímabil sitt sem forsætisráðherra.
 7. apríl - Tilnefning Ketanji Brown Jackson til Hæstaréttar Bandaríkjanna var staðfest af öldungadeild Bandaríkjaþings. 
 9. apríl - Þing Pakistans samþykkti vantraust á forsætisráðherra landsins, Imran Khan.
 20. apríl - José Ramos-Horta var kjörinn forseti Austur-Tímor.
 24. apríl - Emmanuel Macron var endurkjörinn forseti Frakklands.
 25. apríl - Stjórn Twitter samþykkti 44 milljarða dala tilboð Elon Musk í fyrirtækið.
 28. apríl - Forsætisráðherra Bresku Jómfrúaeyja, Andrew Fahie, var handtekinn í Bandaríkjunum fyrir eiturlyfjasmygl og peningaþvætti.

Maí
 9. maí – Bongbong Marcos, sonur einræðisherrans Ferdinands Marcos, var kjörinn forseti Filippseyja.
 11. maí – Palestínska blaðakonan Shireen Abu Akleh var skotin til bana þar sem hún flutti fréttir af aðgerðum Ísraelshers í Jenin á Vesturbakkanum.
 14. maí 
 Söngvakeppni evrópskra sjónvarpsstöðva 2022 var haldin í Tórínó á Ítalíu.
 Sveitarstjórnarkosningar á Íslandi 2022 voru haldnar.

Júní
 2. júní – 5. júní: Bretar héldu upp á 70 ára krýningarafmæli Elísabetar 2. drottningar.
 11. júní – Jeanine Áñez, fyrrum forseti Bólivíu, var dæmd í tíu ára fangelsi fyrir aðild sína að meintu valdaráni árið 2019.
 17. júní – Golden State Warriors unnu sinn 4. NBA-titil á sjö árum. Stephen Curry var valinn mikilvægasti leikmaðurinn í úrslitum.
 19. júní – Gustavo Petro var kjörinn forseti Kólumbíu.
 23. júní – Að minnsta kosti þúsund manns létu lífið í jarðskjálfta í Afganistan.
 24. júní – Hæstiréttur Bandaríkjanna sneri við fordæmi sínu úr máli Roe gegn Wade frá 1973 og dæmdi að bandarískar konur ættu ekki stjórnarskrárbundinn rétt til þungunarrofs.

Júlí
 3. júlí – Byssumaður skaut þrjá til bana í Fields-verslunarmiðstöðinni í Amager í Kaupmannahöfn. Fimm særðust alvarlega.
 7. júlí – Boris Johnson tilkynnti afsögn sína sem leiðtogi Íhaldsflokksins í Bretlandi.
 8. júlí – Shinzō Abe, fyrrum forsætisráðherra Japans, var skotinn til bana á útifundi í borginni Nara.

Ágúst
 3. ágúst - Eldgos hófst við Meradali.

September
 6. september – Liz Truss tók við embætti forsætisráðherra Bretlands.
 8. september – Elísabet 2. Bretadrottning lést eftir rúm sjötíu ár á valdastól og Karl prins tók við bresku krúnunni undir nafninu Karl 3. Bretakonungur.
 16. september – Mótmæli hófust í Íran eftir að kona að nafni Jina Amini lést í haldi siðgæðislögreglunnar, sem hafði handtekið hana fyrir að hylja hár sitt ekki nægilega vel með hijab-slæðu.
 21. september – Vladímír Pútín tilkynnti herútkall meðal Rússa vegna stríðsins í Úkraínu.
 30. september – Vladímír Pútín tilkynnti innlimun Rússa á hernumdu úkraínsku héruðunum Kherson, Zaporízjzja, Donetsk og Lúhansk.

Október
 20. október – Liz Truss sagði af sér sem forsætisráðherra Bretlands.
 24. október – Rishi Sunak tók við embætti forsætisráðherra Bretlands.
 30. október – Seinni umferð forsetakosninga fór fram í Brasilíu. Luiz Inácio Lula da Silva vann nauman sigur á sitjandi forsetanum Jair Bolsonaro.

Nóvember 
 2. nóvember – Ríkisstjórn Eþíópíu samdi um vopnahlé við uppreisnarmenn í stríðinu í Tígraí.
 6. nóvember - Loftslagsráðstefna Sameinuðu þjóðanna 2022 hófst í Sharm El Sheikh í Egyptalandi.
 8. nóvember – Þingkosningar voru haldnar í Bandaríkjunum. Demókrataflokkurinn hélt naumum meirihluta á öldungadeild Bandaríkjaþings en Repúblikanaflokkurinn vann nauman meirihluta á fulltrúadeildinni.
 11. nóvember – Innrás Rússa í Úkraínu: Úkraínskar hersveitir endurheimtu borgina Kherson í suðurhluta landsins.
 20. nóvember – HM í knattspyrnu karla hófst í Katar.
 27. nóvember – Gos hófst í Mauna Loa á Havaí.

Desember 
 8. desember – Pedro Castillo, forseti Perú, var leystur úr embætti af þingi landsins og handtekinn eftir misheppnaða tilraun til að leysa upp þingið. Dina Boluarte tók við sem forseti.

Dáin
 6. janúar – Sidney Poitier, bahamísk-bandarískur leikari (f. 1927).
 9. janúar – Bob Saget, bandarískur leikari (f. 1956).
 11. janúar - Örn Steinsen, íslenskur knattspyrnumaður og þjálfari (f. 1940)
 16. janúar – Ibrahim Boubacar Keïta, fyrrum forseti Malí (f. 1945).
 20. janúar –  Meat Loaf, tónlistarmaður og leikari (f. 1947).
 22. febrúar - Mark Lanegan, bandarískur tónlistarmaður (f. 1964)
 5. mars – Adda Bára Sigfúsdóttir, íslenskur veðurfræðingur og stjórnmálakona (f. 1926).
 23. mars – Guðrún Helgadóttir, íslenskur rithöfundur og stjórnmálakona (f. 1935).
 23. mars – Madeleine Albright, fyrrum utanríkisráðherra Bandaríkjanna (f. 1937).
 25. mars – Taylor Hawkins, bandarískur tónlistarmaður (f. 1972).
 5. apríl – Bjarni Tryggvason, kanadískur geimfari (f. 1945).
 6. apríl – Vladímír Zhírínovskíj, rússneskur stjórnmálamaður (f. 1946).
 12. apríl – Gilbert Gottfried, bandarískur gamanleikari (f. 1955).
 22. apríl -  Leifur Hauksson, íslenskur útvarpsmaður (f. 1951).
 10. maí – Leoníd Kravtsjúk, fyrsti forseti Úkraínu (f. 1934).
 11. maí – Shireen Abu Akleh, palestínsk blaðakona (f. 1971).
 18. júní – Uffe Ellemann-Jensen, danskur stjórnmálamaður (f. 1941).
 1. júlí – Árni Gunnarsson, íslenskur stjórnmálamaður (f. 1940).
 1. júlí – Örn Steinsen, íslenskur knattspyrnumaður (f. 1940).
 6. júlí – James Caan, bandarískur leikari (f. 1940).
 8. júlí – Shinzō Abe, fyrrum forsætisráðherra Japans (f. 1954).
 25. júlí – David Trimble, norður-írskur stjórnmálamaður og Nóbelsverðlaunahafi (f. 1944).
 8. ágúst – Olivia Newton-John, áströlsk söng- og leikkona (f. 1948).
 8. ágúst – Eiríkur Guðmundsson, íslenskur útvarpsmaður og rithöfundur (f. 1969).
 12. ágúst – Þuríður Pálsdóttir, íslensk óperusöngkona (f. 1927).
 17. ágúst – Ingvar Gíslason, íslenskur stjórnmálamaður (f. 1926).
 30. ágúst – Míkhaíl Gorbatsjov, síðasti leiðtogi Sovétríkjanna (f. 1931).
 8. september – Elísabet 2. Bretadrottning (f. 1926).
 13. september - Jean-Luc Godard, franskur kvikmyndaleikstjóri (f. 1930).
 17. september - Hrafn Jökulsson, íslenskur rithöfundur (f. 1965).
 28. október – Jerry Lee Lewis, bandarískur rokksöngvari (f. 1935).
 30. nóvember – Jiang Zemin, fyrrum forseti Kína (f. 1926).
 29. desember - Pelé, brasilískur knattspyrnumaður (f. 1940).
 31. desember - Benedikt 16. páfi (f. 1927)

Nóbelsverðlaunin
 Bókmenntir: Annie Ernaux
 Efnafræði:  Carolyn R. Bertozzi, Morten Meldal og K. Barry Sharpless
 Eðlisfræði: Alain Aspect, John Clauser og Anton Zeilinger
 Friðarverðlaun: Ales Bjaljatskí, Memorial og Miðstöð borgaralegs frelsis
 Hagfræði: Ben Bernanke, Douglas Diamond og Philip Dybvig
 Lífeðlis- og læknisfræði: Svante Pääbo

2022
2021-2030